cyanic-selkie/wikianc huggingface dataset:
গাজী রাকায়েত
কর্মজীবন
গাজী রাকায়েত ১৯৯৩ সালে খ ম হারুনের পরিচালিত সংগীত পদযাত্রা নাটকের মাধ্যমে অভিনয় শুরু করেন। এরপর তিনি অসংখ্য নাটকে অভিনয় করেছেন এবং নাটক পরিচালনা করেছেন। তার অভিনীত নাটকগুলোর মধ্যে একজন আয়নাল লস্কর, সাকিন, জন্মসূত্র, চিঠি, বৃষ্টি রাতের গল্প, অনিরুদ্ধ, সাম্প্রতিক একটি আত্মহত্যার কথা উল্লেখযোগ্য। ১৯৯৬ সালে তিনি প্রথম তানভীর মোকাম্মেলের পরিচালিত নদীর নাম মধুমতী চলচ্চিত্রে অভিনয় করেন। ২০০৬ সালে মোরশেদুল ইসলাম পরিচালিত খেলাঘর এবং ২০০৭ সালে এনামুল করিম নির্ঝর পরিচালিত আহা! চলচ্চিত্রে অভিনয় করেন। এরপর তিনি মুরাদ পারভেজ পরিচালিত চন্দ্রগ্রহণ (২০০৮), সাদিক আহমেদ পরিচালিত দ্য লাস্ট ঠাকুর (২০০৮), মোরশেদুল ইসলাম পরিচালিত প্রিয়তমেষু (২০০৯) ও আমার বন্ধু রাশেদ (২০১১), নাসির উদ্দীন ইউসুফ পরিচালিত গেরিলা (২০১১) ছায়াছবিতে অভিনয় করেছেন। এছাড়া ২০১৪ সালে খালিদ মাহমুদ মিঠু পরিচালিত জোনাকির আলো চলচ্চিত্রে চিত্রকর এস এম সুলতানের চরিত্রে অভিনয় করেন।
অভিনয় ও নাট্য নির্মাণের পাশাপাশি গাজী রাকায়েত স্বল্পদৈর্ঘ্য ও পূর্ণদৈর্ঘ্য চলচ্চিত্র পরিচালনা করেছেন। তার নির্মিত স্বল্পদৈর্ঘ্য চলচ্চিত্রগুলো হল ঘুণ (২০০৪) এবং জীবনমৃত (২০০৫)। ২০১৩ সালে তার নিজের রচনায় নির্মাণ করেন তার প্রথম ছায়াছবি মৃত্তিকা মায়া। চলচ্চিত্রটি ২০১৫ সালে প্রদত্ত জাতীয় চলচ্চিত্র পুরস্কারে শ্রেষ্ঠ চলচ্চিত্র ও শ্রেষ্ঠ পরিচালকসহ রেকর্ড ১৭টি বিভাগে পুরস্কার অর্জন করে। বাংলাদেশের চলচ্চিত্রের ইতিহাসের এই প্রথম কোন চলচ্চিত্র ১৭টি শাখায় পুরস্কৃত হয়। এছাড়াও ২০১৪ সালে প্রদত্ত বাচসাস পুরস্কারে শ্রেষ্ঠ চলচ্চিত্র ও শ্রেষ্ঠ পরিচালকসহ সাতটি বিভাগে পুরস্কার অর্জন করে। গাজী রাকায়েত তার দ্বিতীয় চলচ্চিত্র গোর-এর চিত্রনাট্যের কাজ করছেন।
তিনি দীর্ঘ দিন নাগরিক নাট্যসম্প্রদায়-এর সদস্য হিসেবে মঞ্চে কাজ করেছেন। গাজী রাকায়েত "চারুনিড়ম অভিনয় স্কুল"-এর প্রতিষ্ঠাতা পরিচালক। প্রতিষ্ঠানটি এখন নিয়মিত নাটক মঞ্চায়ন করছে। ২০১৬ সালে গাজী রাকায়েত প্রথম ডিরেক্টরস গিল্ড নির্বাচনে সভাপতি নির্বাচিত হন।
ব্যক্তিগত জীবন
১৯৯৫ সালে গাজী রাকায়েত সহশিল্পী আফসানা মিমিকে বিয়ে করেন। ১৯৯৬ সালে তাদের বিবাহবিচ্ছেদ হয়। পরে তিনি,১৯৯৭ সালে গাজী নায়রা শাহরিনকে বিয়ে করেন।
পরিচালনা
স্বল্পদৈর্ঘ্য চলচ্চিত্র
পূর্ণদৈর্ঘ্য চলচ্চিত্র
পুরস্কার
জাতীয় চলচ্চিত্র পুরস্কার
সার্ক চলচ্চিত্র উৎসব
জাতিসংঘের সদস্যরাষ্ট্রসমূহ
alt=|thumb|370px|জাতিসংঘের সদস্য দেশগুলি (নীল রঙে চিহ্নিত)। [[অ্যান্টার্কটিকা, ফিলিস্তিন, ভ্যাটিকান সিটি আর পশ্চিম সাহারা বাদ দিয়ে (ধূসর রঙে চিহ্নিত)]]
জাতিসংঘের সদস্যরাষ্ট্রসমূহ হল টি সার্বভৌম রাষ্ট্র যারা জাতিসংঘের সদস্য এবং যাদের প্রত্যেকের জাতিসংঘের সাধারণ পরিষদে সমান প্রতিনিধিত্ব আছে। জাতিসংঘ বিশ্বের বৃহত্তম আন্তঃরাষ্ট্রীয় সংস্থা।
জাতিসংঘের সদস্যপদ লাভের মানদণ্ডগুলি জাতিসংঘ সনদের ২য় অধ্যায়ের ৪র্থ সংবিধিতে নিম্নরূপে লিখিত আছে:
বর্তমান সদস্যরাষ্ট্রসমূহ
চিহ্নিত করা হচ্ছে: মূল বা প্রতিষ্ঠাতা সদস্যরাষ্ট্রগুলিকে।
দ্বিঘাত বিশিষ্ঠ তল
গণিতশাস্ত্রে দ্বিঘাত বিশিষ্ঠ তল বিভিন্ন শঙ্কুচ্ছেদের (উপবৃত্ত, অধিবৃত্ত, পরাবৃত্ত) সর্বজনীন রূপ। এটি (D + 1) মাত্রার তলের D মাত্রিক হাইপারসারফেস।
সাধারণ ভাবে x1, x2, ..., xD+1 জ্যামিতিক পদ্ধতিতে এটিকে বীজগাণিতিক সমীকরণ দ্বারা প্রকাশ করা যায়
এটিকে ম্যাট্রিক্স ও ভেক্টর পদ্ধতিতে নিম্নরূপে লেখা যায়ঃ
যেখানে x = (x1, x2, ..., xD+1) একটি সরি ভেক্টর (row vector), xT হলো  x (a column vector) এর ট্রান্সপোজ, Q is a (D + 1) × (D + 1) ম্যাট্রিক্স এবং P হলো (D + 1)-মাত্রার. Q, P এবং Rকে বাস্তব সংখ্যা বা জটিল রাশি হিসাবে লেখা যায়।
অ্যাংলো-ভারতীয় রন্ধনশৈলী
অ্যাংলো-ভারতীয় রন্ধনশৈলী হল সেই রন্ধনশৈলী যা ভারতে ব্রিটিশ রাজের সময় বিকশিত হয়েছিল। এটি ১৯৩০-এর দশকে বীরস্বামী রেস্তোরাঁ দ্বারা ইংল্যান্ডে আনা হয়েছিল, তারপরে আরও কয়েকটি, কিন্তু সাধারণ ভারতীয় রেস্তোরাঁগুলি নয়। রন্ধনশৈলীটি ইংরেজি তালুতে কেডগ্রি, মুলিগাটাউনি ও পিশ প্যাশের মতো পদের প্রবর্তন করেছিল। ইংরেজি রন্ধনশৈলীতে দীর্ঘস্থায়ী প্রভাব ফেলেছে এমন কয়েকটি অ্যাংলো-ভারতীয় খাবারের মধ্যে একটি হল চাটনি।
ইংরেজ কর্নেল আর্থার রবার্ট কেনি-হারবার্ট দ্বারা অ্যাংলো-ভারতীয় রন্ধনশৈলী বিস্তারিতভাবে নথিভুক্ত করা হয়েছিল, ১৮৮৫ সালে ব্রিটিশ রাজের মেমসাহেবদের তাদের ভারতীয় বাবুর্চিদের কী তৈরি করতে কী নির্দেশ দিতে হবে তা উপদেশ দেওয়ার জন্য "ওয়াইভার্ন" হিসাবে লিখেছিলেন। ১৮৮৬ সালের অ্যাংলো-ভারতীয় অভিধান হবসন-জবসন-এ এর অনেক "বিস্ময়কর" ব্যবহার বর্ণনা করা হয়েছে। অতি সম্প্রতি, ১৯৯০ সালে জেনিফার ব্রেনান ও ১৯৯৩ সালে ডেভিড বার্টন রন্ধনশৈলীটি বিশ্লেষণ করেছেন।
ইতিহাস
ভারতে ব্রিটিশ শাসনামলে, স্থানীয় ব্রিটিশ কর্মকর্তারা ভারতীয় পদকে তাদের ব্রিটিশ তালুর সাথে মিশিয়ে অ্যাংলো-ভারতীয় রন্ধনশৈলী তৈরি করতে শুরু করেছিল, যেমন কেডগ্রি (১৭৯০) ও মুলিগাটাউনি স্যুপ (১৭৯১)। ইংল্যান্ডের প্রথম ভারতীয় রেস্তোরাঁ হিন্দুস্তানি কফি হাউস, ১৮০৯ সালে লন্ডনে খোলা হয়; ১৮১৫ সালে দ্য এপিকিউর অ্যালমানাক- এ বর্ণিত, "সমস্ত পদ তরকারি গুঁড়া, চাল, কেয়েন ও আরবের সেরা মশলা দিয়ে সাজানো হয়েছিল। প্রাচ্যের ভেষজ দিয়ে হুক্কা খাওয়ার জন্য একটি কক্ষ আলাদা করা ছিল।" হান্না গ্লাসের দ্য আর্ট অফ কুকারির ১৭৫৮ সালের সংস্করণ সহ সেই সময়ের রন্ধনসম্পর্কীয় বইগুলোর মতো একই তারিখ থেকে ভারতীয় খাবার বাড়িতে রান্না করা হয়েছিল।
পুনরাবৃত্তি (রিকার্শন)
থাম্ব|পুনরাবৃত্তির একটি উদাহরণ গণিত ও কম্পিউটার বিজ্ঞানে পুনরাবৃত্তি (রিকার্শন) হচ্ছে সেই পদ্ধতি যেখানে কোন ফাংশন কে এভাবে সংজ্ঞায়িত করা হয় যেন ফাংশনটি নিজেই এই সংজ্ঞায় ব্যবহৃত হয়। সাধারণ অর্থে, রিকার্শন বলতে একই উপায়ে বস্তুর পুনঃব্যবহার কে বোঝায়। উদাহরণ স্বরূপ, যখন দু'টি আয়না পরস্পরের প্রায় সমান্তরালে থাকে তখন একটির মধ্যে অপরটির যে অসংখ্য প্রতিবিম্ব দেখা যায় তা এক রকমের পুনরাবৃত্তি (রিকার্শন)।
রিকার্শনের ফর্মাল সংজ্ঞা
গণিত ও কম্পিউটার বিজ্ঞানে পুনরাবৃত্তি বা রিকার্শনঃ
“পুনরাবৃত্তি বা রিকার্শন বলতে প্রোগ্রামিং বা কোডিং এর মাধ্যমে সমস্যা সমাধানের একটি পদ্ধতিকে বোঝায় যে পদ্ধতিতে কোনও ফাংশন তার মাঝে এক বা একাধিকবার ঐ ফাংশনকেই কল করে এবং ফাংশনটি কলটির রিটার্ন মান ফিরিয়ে দিচ্ছে। যে কোনো প্রোগ্রামিং ভাষায় হোক, যদি কোনো ফাংশন পুনরাবৃত্তির শর্তটি পূরণ করে তবে আমরা এই ফাংশনটিকে পুনরাবৃত্তি ফাংশন বলি।"
ফাংশনের রিকার্শন
গণিতে পুনরাবৃত্তি (রিকার্শন) ফাংশন হলো এমন একটি ফাংশন যা নিজেকে নিজেই call করে ।
জনতা ব্যাংক পিএলসি
জনতা ব্যাংক পিএলসি বাংলাদেশের একটি রাষ্ট্র মালিকানাধীন বাণিজ্যিক ব্যাংক। এটি বাংলাদেশের দ্বিতীয় বৃহত্তম বাণিজ্যিক ব্যাংক। ব্যাংকটির অনুমোদিত মূলধন ৩০,০০০ মিলিয়ন টাকা এবং পরিশোধিত মূলধন ২৩,১৪০ মিলিয়ন টাকা। ব্যাংকটি স্বাধীনতার পরে ইউনাইটেড ব্যাংক লিমিটেড ও (দি নোয়াখালী) ইউনিয়ন ব্যাংক লিমিটেডের (১৯৪৯ সালে দেউলিয়া ঘোষিত)  এ দেশীয় শাখা সমুহের সম্পদ নিয়ে গঠিত হয়েছিল। ব্যাংকটির প্রধান কার্যালয় ঢাকার মতিঝিলে এটির নিজস্ব ২৪ তলা বিশিষ্ট জনতা ব্যাংক ভবনে অবস্থিত।
ইতিহাস
১৯৭১ সালের বাংলাদেশের স্বাধীনতা যুদ্ধে পাকিস্তান থেকে বাংলাদেশের স্বাধীনতার অর্জনের পর ১৯৭২ সালের ব্যাংক জাতীয়করণ অধ্যাদেশ (রাষ্ট্রপতির ২৬ নং আদেশ) এর অধীনে তৎকালীন ইউনাইটেড ব্যাংক লিমিটেড এবং ইউনিয়ন ব্যাংক লিমিটেডের সমন্বয়ে জনতা ব্যাংক লিমিটেড গঠিত হয়েছিল।
২০০৭ সালের ১৫ নভেম্বর জনতা ব্যাংক যৌথমূলধন কোম্পানি ও ফার্মসমূহের পরিদপ্তরের সাথে লিমিটেড কোম্পানি হিসেবে নিবন্ধিত হয় এবং এটিকে জনতা ব্যাংক লিমিটেড নামে একটি পাবলিক লিমিটেড কোম্পানি হিসাবে পুনর্গঠন করা হয়।
পরিচালনা পদ্ধতি
ব্যাংকটি পরিচালনায় একজন চেয়ারম্যানের নেতৃত্বে ৮ সদস্যবিশিষ্ট একটি পরিচালক পর্ষদ রয়েছে যেটি ব্যাংকটির সার্বিক ব্যবস্থাপনা ও প্রশাসন তদারকিসহ ব্যবসায়িক ও অন্যান্য নীতিমালা অনুমোদন করে। পরিচালনা পর্ষদের বর্তমান চেয়ারম্যান ডাঃ এস এম মাহফুজুর রহমান এবং ব্যবস্থাপনা পরিচালক ও প্রধান নির্বাহী কর্মকর্তা মোঃ আব্দুস সালাম আজাদ।
বিস্তৃতি
এপ্রিল ২০২৩ পর্যন্ত জনতা ব্যাংক পিএলসির ৪ টি বিদেশী শাখাসহ সর্বমোট ৯২১ টি শাখা রয়েছে।
অর্জন ও পুরস্কার
জনতা ব্যাংক ২০০১ থেকে ২০০৫ সাল পর্যন্ত লন্ডনস্থ দি ব্যাংকারস অ্যাওয়ার্ডস এবং ২০০৪ ও ২০০৫ সালে এশিয়ান ব্যাংকিং অ্যাওয়ার্ড অর্জনে করে। ২০০৫ সালে জনতা ব্যাংক লিমিটেড আন্তর্জাতিক বাণিজ্য মেলা পুরস্কার লাভ করে। ২০০৬, ২০০৭, ২০০৮ এবং ২০০৯ সালে নিউইয়ার্ক ভিত্তিক অর্থনৈতিক ম্যাগাজিন গ্লোবাল ফিন্যান্সে বাংলাদেশের শ্রেষ্ঠ ব্যাংক হিসেবে নির্বাচিত হয়। সামগ্রিক কার্যকলাপ মূল্যায়নের ওপর বিজনেস এশিয়া জনতা ব্যাংক লিমিটেডকে "বিজনেস এশিয়া মোস্ট রেসপেক্টেড কোম্পানি অ্যাওয়ার্ডস-২০১২" প্রদান করে।
মালিঝিকান্দা ইউনিয়ন
মালিঝিকান্দা ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
প্রশাসনিক এলাকা
গ্রাম সমূহঃ-
জোলগাঁও, চেঙ্গুরিয়া, বানিয়াপাড়া, হাসলীগাঁও, বাতিয়াগাঁও, রাঙ্গামাটিয়া, মালিঝিকান্দা, খামারপাড়া, দেবত্তরপাড়া, চান্দলা, লস্করহাট, গোবিন্দপুর
আয়তন ও জনসংখ্যা
আয়তনঃ ৪৮.৬৩ একর । জনসংখ্যাঃ ২৭,২২২ জন  (আদম শুমারি ২০১১ অনুসারে)
শিক্ষা
শিক্ষার হার : ৩১%।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ নুরুল ইসলাম তোতা
আংশিক ব্যবকলনীয় সমীকরণ
গণিতে অজানা বহুচলকীয় ফাংশন এবং তাদের আংশিক অন্তরজ বিশিষ্ট অন্তরক সমীকরণকে আংশিক ব্যবকলনীয় সমীকরণ বলে। অনেকগুলো চলকযুক্ত ফাংশন জড়িত আছে এমন সমস্যা হাতে বা কম্পিউটার মডেলের মাধ্যমে সমাধানের জন্য এটি ব্যবহার করা হয়। সাধারণ ব্যবকলনীয় সমীকরণ আংশিক ব্যবকলনীয় সমীকরণের একটি বিশেষ শাখা, যেখানে একটি মাত্র চলক এবং তাদের অন্তরজ জড়িত থাকে।
ভূমিকা
অবিচ্ছিন্ন চলকের সাপেক্ষে পরিবর্তনের হার প্রকাশের সাথে আংশিক অন্তরক সমীকরণ জড়িত। একটি অনমনীয় বস্তুর অবস্থানকেছয়টি পরামিতি দ্বারা নির্দিষ্ট করা হয়, তবে তরলটির কনফিগারেশন বিভিন্ন পরামিতির ক্রমাগত বিতরণ যেমন তাপমাত্রা, চাপ ইত্যাদি দ্বারা প্রদত্ত হয়। অনমনীয় বস্তুর গতিশীলতা সসীম মাত্রার কনফিগারেশন স্থানে জায়গা করে নেয়। তরলের গতি অসীম মাত্রার কনফিগারেশনের মধ্যে থাকে। এই পার্থক্যই সাধারণ অন্তরক সমীকরণের সমাধানের চেয়ে আংশিক অন্তরক সমীকরণের সমাধান নির্ণয়কে কঠিন করে তোলে যদিও রৈখিক সমস্যাসমূহের অনেক সহজ সমাধান রয়েছে। ক্লাসিক ডোমেইন যেখানে আংশিক অন্তরক সমীকরণ ব্যবহৃত হয়, সেটির মধ্যে শব্দ, তরল গতিবিদ্যা, ইলেক্ট্রোডায়নামিক্স এবং তাপ স্থানান্তর প্রভৃতি অন্তর্ভুক্ত। ফাংশনের জন্য আংশিক অন্তরক সমীকরণটি হবে,
যদি f, u এবং তার অন্তরকসমূহের একটি রৈখিক ফাংশন হয় তাহলে এ ধরনের আংশিক অন্তরক সমীকরণকে  রৈখিক বলা হয়। রৈখিক আংশিক অন্তরক সমীকরণের সাধারণ উদাহরণগুলির মধ্যে তাপ সমীকরণ, তরঙ্গ সমীকরণ, ল্যাপল্যাস এর সমীকরণ, হেলমোল্টজ সমীকরণ, ক্লেইন-গর্ডন সমীকরণ, এবং পয়সনের সমীকরণ রয়েছে।
এই সম্পর্ক বুঝায় যে u(x,y) ফাংশনটি x এর উপর অনির্ভরশীল। যাইহোক, এ সমীকরণ y এর উপর ফাংশনের নির্ভরতা সম্পর্কেও কোন ধারণা দেয় না। তাই এ সমীকরণের সাধারণ সমাধান নিম্নরূপ-
যেখানে f হল y এর ইচ্ছামূলক  ফাংশন।  একটি সাধারণ অন্তরক সমীকরণ হল-
যার একটি সমাধান হল
যেখানে c হল ধ্রুবক। এ উদাহরণগুলো থেকে বোঝা যায় যে সাধারণ অন্তরক সমীকরণ এর সমাধানে ধ্রুুুুবক থাকে আর আংশিক অন্তরক সমীকরণ এর সমাধানে ধ্রুুুুবক ফাংশন থাকে। একটি আংশিক অন্তরক সমীকরণ এর সমাধান  অনন্য নয়; অতিরিক্ত শর্তাদি দিয়ে একটি সীমানা নির্দিষ্ট করা হয় যেখানে সমাধান সংজ্ঞায়িত করা হয়। উদাহরণস্বরূপ, উপর্যুক্ত সহজ উদাহরণে, ফাংশন f(y)  নির্ধারণ করা যায় যদি u কে x = 0  তে নির্দিষ্ট করা হয়।
অস্তিত্ব ও অনন্যতা
যদিও সাধারণ অন্তরক সমীকরণগুলির অস্তিত্ব এবং অনন্যতার সমস্যাটির ক্ষেত্রে পিকার্ড- লিন্ডেলফ তত্ত্বের অত্যন্ত সন্তোষজনক উত্তর রয়েছে, তবে এটি আংশিক অন্তরক সমীকরণের ক্ষেত্রে প্রযোজ্য নয়।কশি- কোওলেভিস্কি তত্ত্বটি বলে যে কোনও আংশিক অন্তরক সমীকরণের জন্য কশি সমস্যার একটি  অনন্য বিশ্লেষণাত্মক সমাধান রয়েছে যদি আংশিক অন্তরক সমীকরণের  অজানা ফাংশন এবং তার অন্তরকগুলোর সহগ বিশ্লেষণাত্মক হয়। যদিও এই ফলাফলটির সমাধানগুলির অস্তিত্ব ও অনন্যতা নির্দেশ করে,তবুও কিছু রৈখিক অন্তরক সমীকরণ রয়েছে যেগুলোতে সকল ক্রমের অন্তরক রয়েছে। আংশিক অন্তরক সমীকরণগুলোর সমাধান অনন্য হলেও এর মধ্যে অনাকাঙ্ক্ষিত ধর্ম থাকতে পারে। এগুলোর গাণিতিক মডেল দুর্বল সমাধান এ আলোচিত হয়েছে।
প্যাথলজিক্যাল আচরণের একটি উদাহরণ হল লাপ্লাস সমীকরণের কশি সমস্যার অনুক্রম( যা n এর উপর নির্ভর করে)।
যার বাউন্ডারী শর্তগুলো হল-
যেখানে  n  একটি পূর্ণসংখ্যা। n বেড়ে গেলে x এ y এর সাপেক্ষে u এর অন্তরক 0 অভিমুখী হয়। তখন সমাধানটি হয়-
y এর অশূন্য মানের জন্য nx যদি π এর পূর্ণসংখ্যার গুণিতক না হয় তাহলে সমাধানটি অসীমের দিকে চলে যায়। যেহেতু সমাধানটি ক্রমাগত সমস্যার তথ্যের উপর নির্ভর করে না, তাই লাপ্লাস সমীকরণের কশি সমস্যটিকে ভ্রমাত্মক সমস্যা বলে। বাস্তবিক প্রয়োগের ক্ষেত্রে এ ধরনের ভ্রমাত্মক সমস্যা কাঙ্ক্ষিত নয়।
প্রতীক
আংশিক ব্যবকলনীয় সমীকরণে সাবস্ক্রিপ্ট ব্যবহার করে আংশিক অন্তরকগুলিকে বোঝানো হয়। যেমন-
পদার্থবিজ্ঞানে স্থানিক অন্তরক বুঝাতে ডেল বা নাবলা(∇) ব্যবহার করা হয়। আর কে সময়ের অন্তরক বুঝাতে ব্যবহার করা হয়। যেমন- তরঙ্গ সমীকরণকে নিম্নরূপে লেখা হয়।
অথবা,
যেখানে Δ একটি লাপ্লাস অপারেটর।
থাইল্যান্ড তিদেন্দে
জানুয়ারী ২০১৯ পর্যন্ত, সংবাদপত্রটি একটি মাসিক কাগজ সংস্করণ এবং একটি অনলাইন সংস্করণ উভয়েই প্রকাশিত হয়েছিল। কাগজের সংস্করণটি ব্যাংকক, চা-আম, হুয়া হিন, কোহ চ্যাং, কো সামুই, ক্রাবি, পাতায়া এবং ফুকেট সহ থাইল্যান্ডের পর্যটন গন্তব্যগুলিতে বিতরণ করা হয়েছিল।
দ্য সিটিজেন (দক্ষিণ সুদান)
দ্য সিটিজেন হল একটি ইংরেজি ভাষার সংবাদপত্র যা দক্ষিণ সুদানের জাতীয় রাজধানী এবং মধ্য নিরক্ষীয় রাজ্যের রাজধানী জুবাতে অবস্থিত।
দর্শনা স্থলবন্দর
দর্শনা স্থলবন্দর চুয়াডাঙ্গা জেলার দামুড়হুদা উপজেলার দর্শনা শহরে অবস্থিত বাংলাদেশের একটি স্থলবন্দর। এই বন্দরটি দর্শনা-গেদে সীমান্ত দিয়ে ভারতের সাথে রপ্তানি-আমদানি করতে ব্যবহৃত হয়। এই বন্দরটি বাংলাদেশ স্থলবন্দর কর্তৃপক্ষ দ্বারা পরিচালিত। দর্শনা স্থলবন্দর হল ভারতের কলকাতায় ট্রেনের প্রথম প্রবেশ পথ।
ইতিহাস
১৯৪৭ সালে দেশ ভাগের পর ১৯৬২ সালে চুয়াডাঙ্গা জেলার দর্শনায় একটি ল্যান্ড কাষ্টমস স্থাপিত হয় যা নানা প্রতিকূলতা ও বিভিন্ন চরাই-উৎরাই অতিক্রম করে এখন পর্যন্ত টিকে আছে। ল্যান্ড কাষ্টমস স্থাপনের পর থেকেই দর্শনায় সুপারিনটেন্ডেন্টের কার্যালয়, রেঞ্জ অফিস, এক্সাইজ অফিস, শুল্ক গুদাম ও কাষ্টমস স্টাফদের জন্য প্রায় ৩৩বিঘা জমির উপরে শতাধিক স্টাফ কোয়ার্টার, গোডাউন, মসজিদ, একটি প্রাইমারি স্কুলসহ কাষ্টমস্রে বিশাল এলাকা রয়েছে। তখন থেকেই রেলপথে দর্শনা সীমান্ত দিয়ে ভারত ও বাংলাদেশের মধ্যে বিভিন্ন প্রকার পণ্য আমদানী-রপ্তানি হয়ে আসছে।
ওয়েস্টজেট এনকোর
ওয়েস্টজেট এনকোর হল একটি কানাডীয় আঞ্চলিক বিমান সংস্থা, যার সদর দপ্তর আলবার্টার ক্যালগারিতে অবস্থিত। বিমান সংস্থাটি ওয়েস্টজেটের জন্য ফিডার ফ্লাইট পরিচালনা করে, যা একই মূল কোম্পানি ওয়েস্টজেট এয়ারলাইন্স, লিমিটেডের মালিকানাধীন। শুধুমাত্র বোয়িং ৭৩৭ বিমান পরিচালনা করে ওয়েস্টজেট এয়ারলাইন্সের ভবিষ্যত বৃদ্ধির সীমাবদ্ধতা সম্পর্কে অভ্যন্তরীণ বাজার দখলের জন্য ২০১৩ সালে ওয়েস্টজেট এনকোর গঠিত হয়েছিল, যাতে ছোট বিমান ব্যবহার করে উড়ানের ফ্রিকোয়েন্সি বাড়ানো যায়, সেইসাথে স্বল্প যানজটসহ উড়ান রুটে পরিষেবা প্রসারিত করা যায়।
বিমান সংস্থাটি বোম্বার্ডিয় কি৪০০ নেক্সটজেন টার্বোপ্রপ বিমানের একটি বহর পরিচালনা করে, যা ডি হ্যাভিল্যান্ড কানাডা ড্যাশ ৮ এর একটি সংস্করণ। ওয়েস্টজেট এনকোর হল কি৪০০ সিরিজের চতুর্থ বৃহত্তম পরিচালনাকারী। বিমানচালক ঘাঁটি ক্যালগারি ও টরন্টোতে রয়েছে, যেখানে অনেকগুলি ওয়েস্টজেট এনকোর উড়ান পরিচালনা করে। বিমান পরিষেবা মূলত পশ্চিম কানাডায় শুরু হয়েছিল, তবে দেশের পূর্ব অর্ধেকের রুটসমূহ পরে যুক্ত করা হয়েছিল।
বিমান সংস্থাটি নন-ইউনিয়ন কর্মচারীদের সাথে প্রাথমিকভাবে কর্মরত, কিন্তু তখন থেকে বিমানচালক ও কেবিন ক্রুরা একত্রিত হয়েছে। ওয়েস্টজেট এনকোর একটি রাজস্ব-ভিত্তিক ঘন ঘন বৈমানিক কর্মসূচি ওয়েস্টজেট রিওয়ার্ডসে অংশগ্রহণ করে, যা উড়ান ছাড় পুরস্কার প্রদান করে।
ওয়েস্টজেট এনকোর গঠনের দিকে পরিচালিত বাজার অবস্থা (২০০৫–২০১৩)
ওয়েস্টজেট এনকোর গঠনের আগে, ‘ওয়েস্টজেট এয়ারলাইন্স, ইনকর্পোরেটেড’ অভ্যন্তরীণ গবেষণায় ২০০৫ সালে এই সিদ্ধান্তে উপনীত হয়েছিল, যে ৯০–১০০ টি বোয়িং ৭৩৭ বিমানের বহরে পৌঁছলে ওয়েস্টজেট কানাডীয় বাণিজ্যিক এয়ারলাইন বাজারকে পরিপূর্ণ করবে, যখন কোম্পানির কাছে ৫০ টি বোয়িং ৭৩৭ বিমান ছিল। ওয়েস্টজেট এয়ারলাইন্স ২০০২ সালে কানাডার দ্বিতীয় বৃহত্তম বিমান সংস্থা হয়ে ওঠে। সমাধানসমূহের মধ্যে রয়েছে বিমান সংস্থার সম্প্রসারণ ধীর করা বা কম যাত্রী বিশিষ্ট রুটে পরিষেবা পরিবেশন করার জন্য বহরে ছোট বিমান যুক্ত করা। প্রতিযোগী এয়ার কানাডার তুলনায় ওয়েস্টজেট বহরে টার্বোপ্রপ বিমানের অনুপস্থিতিকে একটি অসুবিধা হিসাবে দেখা হয়েছিল। কিছু ক্ষেত্রে যেখানে এয়ার কানাডার ছোট উড়োজাহাজ ছিল, সেখানে ওয়েস্টজেট হয় বাজার এড়িয়ে চলত অথবা একটি বোয়িং ৭৩৭ ব্যবহার করে শুধুমাত্র একটি দৈনিক উড়ান পরিচালনা করত, যা এয়ার কানাডার ব্যবহৃত উড়োজাহাজের চেয়ে অনেক বড়। একটি রুটে প্রতিযোগীর চেয়ে বেশি উড়ান থাকা একটি প্রতিযোগিতামূলক সুবিধা।
thumb|alt=WestJet Encore Q400 aircraft with propellers taxiing at an airport|ওয়েস্টজেট এনকোর বোম্বার্ডিয়ার কিউ৪০০ নেক্সটজেন ২০১৩–২০১৫ লিভারি প্রদর্শন করছে ওয়েস্টজেট ২০১২ সালের ১লা মে একটি অভিপ্রায় পত্রের মাধ্যমে ২০ টি বোম্বার্ডিয়ার কিউ৪০০ নেক্সটজেন উড়োজাহাজের একটি প্রাথমিক অর্ডার করেছিল, যার ফলস্বরূপ ২০১২ সালের ২৮শে জুন একটি শর্তসাপেক্ষ আদেশ প্রদান করা হয়েছিল। ২০ টি কিউ৪০০ নেক্সটজেন ও ২৫ টি বিকল্পেরর একটি দৃঢ় আদেশ ২০১২ সালের ১লা আগস্ট ঘোষণা করা হয়েছিল। এটিআর-৭২-৬০০ উড়োজাহাজকে কম প্রাথমিক অধিগ্রহণ মূল্য ও স্বল্প দূরত্বের উড়ানে ভাল জ্বালানী অর্থনীতির জন্য বিবেচনা করা হয়েছিল, কিন্তু উড়োজাহাজটিতে ধীর গতি, দীর্ঘতর দূরত্বের উড়ানে খারাপ জ্বালানী অর্থনীতি ও সামান্য কম যাত্রী ধারণ ক্ষমতা রয়েছে।
বিমান পরিষেবার উদ্বোধন ও পরিচালনাগত অবস্থা
মূল কোম্পানি, ‘ওয়েস্টজেট এয়ারলাইন্স, লিমিটেড’ ওয়েস্টজেট এনকোর বিমান সংস্থাটি গঠন করেছিল, এটি একটি সম্পূর্ণ মালিকানাধীন কিন্তু আইনত ওয়েস্টজেট থেকে পৃথক বিমান সংস্থা।  এনকোর নামটি নির্বাচনের আগে, চিনুক, ইকো ও রিচ সহ অন্যান্য নাম বিবেচনা করা হয়েছিল। ক্যালগারি ওয়েস্টজেট এনকোর কর্পোরেট সদর দফতরের জন্য নির্বাচিত হয়েছিল, তবে টরন্টো পিয়ারসন আন্তর্জাতিক বিমানবন্দরকেও বিবেচনা করা হয়েছিল। ওয়েস্টজেট এনকোর ২০১৩ সালের ১২ই জুন ওয়েস্টজেট এয়ারলাইন্স থেকে আলাদা একটি বিমান পরিচালনার শংসাপত্র (এয়ার অপারেটর সার্টিফিকেট) অর্জন করে।
গন্তব্যস্থল
ওয়েস্টজেট এনকোর প্রাথমিকভাবে ক্যালগারি, টরন্টো ও হ্যালিফ্যাক্স থেকে কানাডা জুড়ে আঞ্চলিক রুটে উড়ান পরিচালনা করে। রুটসমূহের মধ্যে ছোট শহরগুলি অন্তর্ভুক্ত রয়েছে, যেমন ম্যানিটোবার ব্র্যান্ডন থেকে ক্যালগারি, শহর দুটি তেল শিল্পের সঙ্গে সম্পৃক্ত রয়েছে। এই নতুন পরিষেবা ব্র্যান্ডনে বিমান পরিষেবা পুনরায় চালু করেছে। অন্যান্য রুটসমূহ বিদ্যমান ওয়েস্টজেট রুটে ফ্রিকোয়েন্সি বৃদ্ধি করে, যেমন ক্যালগারি ও সাসকাটুনের মধ্যেকার রুট। ওয়েস্টজেট এনকোর কানাডার বাইরে চারটি গন্তব্যে পরিষেবা প্রদান করে, গন্তব্য চারটি হল বোস্টন, ন্যাশভিল, পোর্টল্যান্ড এবং মৌসুমি ভিত্তিতে দক্ষিণ ক্যারোলিনার মার্টেল বিচ। ওয়েস্টজেট এনকোর ২০১৪ সাল থেকে ২০১৬ সাল পর্যন্ত ব্রিটিশ কলাম্বিয়ার কেলোনা ও আলবার্টার ফোর্ট ম্যাকমুরে মধ্যে উড়ান পরিচালনা করেছিল, বিমানবন্দর দুটি ওয়েস্টজেট এনকোরের হাব বিমানবন্দর নয়, তবে তেলের মূল্য হ্রাসের কারণে তেল শিল্পের পতনের ঘটলে উড়ানসমূহ বন্ধ করা হয়।  ওয়েস্টজেট এনকোর উড়ানসমূহকে ফ্লাইট ৩১০০ থেকে ৩৮৯৯ হিসাবে সংখ্যাযুক্ত করা হয়।
কেবিন ও পরিষেবা
ওয়েস্টজেট এনকোরের উড়োজাহাজে ইকোনমি ক্লাস সিটিংয়ের পাশাপাশি, একটি মনোনীত প্রিমিয়াম বিভাগ রয়েছে। প্রধান বিমান সংস্থা ওয়েস্টজেটের প্রিমিয়াম বিভাগের বিপরীতে, এতে বর্ধিত লেগরুমের (পা রাখার স্থান) নেই। ওয়েস্টজেট এনকোরের প্রিমিয়াম বিভাগে কেবিনের সামনের অংশে আসন রয়েছে এবং উড়ানের টিকিট পরিবর্তন করার সময় পরিবর্তন ফি নেওয়া হয় না।
মৃত্তিকা বুনট
thumb|350px|Soil texture triangle, showing the 12 major textural classes, and particle size scales. মৃত্তিকায় অবস্থিত বালি, পলি ও কর্দম কনার পারস্পরিক অনুপাতকে মৃত্তিকা বুনট বলে। আন্তর্জাতিকভাবে মৃত্তিকা বুনটকে ১২টি বুনট শ্রেণীতে ভাগ করা হয়েছে।
প্রধান বুনট শ্রেণীসমূহ
১২ টি প্রধান বুনট শ্রেণী রয়েছে:
ডেড রেকনিং: ১৯৭১ এর বাংলাদেশ যুদ্ধের স্মৃতি
ডেড রেকনিং: ১৯৭১ এর বাংলাদেশ যুদ্ধের স্মৃতি (Dead Reckoning: Memories of the 1971 Bangladesh War) শর্মিলা বসু রচিত বাংলাদেশের স্বাধীনতা যুদ্ধের ইতিহাস বিষয়ক বিতর্কিত একটি বই।
কিশানগড় বিমানবন্দর
কিশানগড় বিমানবন্দর (আইএটিএ: কিউএইচএইচ, আইসিএও: VIKG) ভারতের রাজস্থান রাজ্যের আজমের থেকে ২৭ কিলোমিটার উত্তর-পূর্বের জাতীয় মহাসড়ক ৮ -এর পাশে কিশানগড়ে অবস্থিত। ১১ অক্টোবর ২০১৭ সালে বিমানবন্দর উদ্বোধন করা হয়। এটি ভারতের ভারতীয় বিমানবন্দর কর্তৃপক্ষ (এএআই) দ্বারা পরিচালিত হয়। বিমানবন্দরটি ৬৩৭ একর এলাকা জুড়ে রয়েছে এবং এখানে ২,০০০ মিটার দীর্ঘ রানওয়ে রয়েছে। এটি বানি থানি পেইন্টিংয়ের জন্যও বিখ্যাত। বিমানবন্দর দ্বারা খাজা গরিব নওয়াজের দরগা, পুশ্করের দরগাহ এবং পৃথ্বী রাজ চুহের দুর্গ প্রভৃতি স্থানের  তীর্থযাত্রীদের পরিবহন সহজতর করার সম্ভাবনা রয়েছে।
ডেড রেকনিং: ১৯৭১ এর বাংলাদেশ যুদ্ধের স্মৃতি
বইটিতে তিনি দাবি করেছেন যে, পাকিস্তানি বাহিনীর বিরুদ্ধে যে ব্যাপক হত্যাকাণ্ড ও ধর্ষণের অভিযোগ করা হয়ে থাকে তা অনেকাংশে অতিরঞ্জিত। বাংলাদেশ ও ভারতের রাজনৈতিক স্বার্থেই এই অতিরঞ্জন বলে তিনি দাবি করেছেন।  পাকিস্তানিদের মধ্যে যারা ১৯৭১-এর পাকিস্তানিদের চালানো গনহত্যার সমালোচনা করে বই লিখেছেন, তাদের বর্ণনাকে বসু 'সীমাবদ্ধ' আখ্যা দিয়েছেন। যেসব ক্ষেত্রে বাংলাদেশীদের বর্ণনার সাথে পাকিস্তানিদের বর্ণনার অমিল রয়েছে, সেসব ক্ষেত্রে বসু পাকিস্তানিদের বর্ণনাকে বাংলাদেশীদের বর্ণনা মিথ্যা প্রমাণ করার জন্য ব্যবহার করেছেন। যেসব বিদেশী সংবাদ প্রতিবেদনে পাকিস্তানি সেনাদের গণহত্যা ও ধর্ষণের ঘটনা লিপিবদ্ধ রয়েছে, তাদের ব্যপারে বসু বলেছেন, "বিদেশী সংবাদ প্রতিবেদন সবসময় সুষমভাবে নির্ভরযোগ্য নয়"।
কিশানগড় বিমানবন্দর
ইতিহাস
কিশানগড়ে একটি বিমানবন্দরের মূল প্রস্তাবটি রাখা হয় রাজীব গান্ধীর আজমীরের সফর সময়। জেলা প্রশাসন কর্তৃক বর্তমান অবস্থানকে বেছে নেওয়ার আগে সারদানা এলাকায় প্রকল্পের জন্য জমি অধিগ্রহণের প্রাথমিক উদ্যোগকে পরিত্যাগ করতে হবে। কিশানগড় বিমানবন্দরটি ২০২০ সালের মধ্যে ভারতের ১০০ টিরও বেশি বিমানবন্দর হিসাবে নির্মিত হবে। সেপ্টেম্বর ২০১৩ সালে ভারতের তৎকালীন প্রধানমন্ত্রী মনমোহন সিং এই প্রকল্পের ভিত্তি প্রস্তর স্থাপন করেছিলেন। বিমাধবন্দরটির নির্মান প্রকল্পটি ভারতীয় বিমানবন্দর কর্তৃপক্ষ কর্তৃক পরিচালিত হয়েছিল ₹১৬১ কোটি টাকা খরচ করে। ২০১৩ সালে প্রকল্পের জন্য ৪৪১ একর জমি হস্তান্তর করা হয়। হযরত খাজা মঈনুদ্দিন চিশতি, বীর তেজ্হা, মার্বেল সিটি এবং পৃথ্বীরাজ চৌহানের নামে বিমানবন্দরের নামকরণের জন্য অনুরোধ। বিমানবন্দরটি ২০১১ সালের ১১ অক্টোবর মাসে কেন্দ্রীয় বিমান মন্ত্রী জয়ন্ত সিনহা এবং মুখ্যমুন্ত্রী ভূপন্দরা রাজীর উদ্বোধন করা হয়।
ডেড রেকনিং: ১৯৭১ এর বাংলাদেশ যুদ্ধের স্মৃতি
গণহত্যা ও লুন্ঠন
তিনি কিছুসংখ্যক বাছাইকৃত প্রত্যক্ষদর্শীর সাক্ষাৎকার গ্রহণ করে সেই আলোকে তার মতামত তুলে ধরেছেন বলে সমালোচিত হয়েছেন।  তিনি দাবি করেছেন যে, পাকিস্তানি সেনাবাহিনী ও মুক্তিবাহিনী উভয়েই হত্যা ও নিষ্ঠুরতার অপরাধে অপরাধী। মুক্তিবাহিনী ও তার ভাষায় 'উগ্রপন্থী বাঙালী জাতীয়তাবাদী'রা নৃশংসভাবে অবাঙালী বিহারিদের হত্যা ও সম্পদ লুন্ঠন করেছে বলে তিনি দাবি করেছেন। এক্ষেত্রে নির্বিচারে নিরপরাধ অরাজনৈতিক অবাঙালী (বিহারি নামে পরিচিত) পুরুষ, নারী ও শিশুরা হত্যাকাণ্ডের শিকার বলে তিনি লিখেছেন। অপরপক্ষে পাকিস্তানি বাহিনী কর্তৃক অনেক স্থানে হত্যাকাণ্ড সংঘটিত হয়েছে বলেও তিনি উল্লেখ করেছেন। এক্ষেত্রে বিশেষ করে হিন্দু ধর্মাবলম্বীরা হত্যার শিকার বলে তিনি লিখেছেন। তবে তার মতে, এসব ক্ষেত্রে সাধারণত নারী, বৃদ্ধ ও শিশুদেরকে রেহাই দিয়ে শুধুমাত্র সমর্থ পুরুষদেরকেই হত্যা করা ছিল পাক সেনাদের রীতি। অবশ্য সামান্য কিছু কিছু ক্ষেত্রে নারী বা শিশুরা নিহত হয়েছিলেন বলে তিনি তার বইয়ে উল্লেখ করেন। পাকিস্তানিদের সহযোগী বাঙালী রাজাকার কর্তৃক অনেক হত্যা ও লুঠ হয়েছে বলেও তিনি দাবি করেছেন। অনেক এলাকায় মুসলিম জনগণের দ্বারা হিন্দুদের সম্পদ লুঠের ঘটনা ঘটেছে বলে তিনি লিখেছেন। অনেক পাকিস্তানি সেনা কর্মকর্তারা মানবিক আচরণ প্রদর্শন করেছেন বলেও তিনি উল্লেখ করেছেন।
কিশানগড় বিমানবন্দর
টার্মিনাল এবং সুবিধাগুলি
বিমানবন্দরটির ২,৭০০ বর্গ মিটার যাত্রী টার্মিনাল ভবন প্রতি ঘণ্টায় ১৫০ জন যাত্রীকে পরিচালনা করতে পারে। টার্মিনালে অন্যান্য বৈশিষ্ট্যগুলি রয়েছে ৬ টি চেক-ইন কাউন্টার, একটি এক্স-রে স্ক্রীনিং মেশিন যা সজোরে স্ক্রীনিংয়ের জন্য ব্যবহৃত হয় এবং টার্মিনাল এভিয়েশড ব্যাগিজ কনভেয়র বেল্ট রয়েছে। বিমানবন্দরে ১২৫ টি গাড়ির জন্য পার্কিং স্থান রয়েছে। টার্মিনালটি মার্বেল দ্বারা তৈরি তিন-ডাইমেনশনাল মিরাশল, 'বানি থানি' ছবি, কিশানগড় স্কুল চিত্রশিল্পের ছবি এবং ফোয়ারা প্রজেক্টটি স্থানীয় সংস্কৃতির স্পর্শ দেওয়ার জন্য নির্মিত।  বিমানবন্দরে ২,০০০ মিটার লম্বা রানওয়ে রয়েছে যা ছোট বিমানের পরিচালনা করবে। পার্কিং এপ্রনে একযোগে দুটি এটিআর বিমান ধারণ করতে সক্ষম।
ডেড রেকনিং: ১৯৭১ এর বাংলাদেশ যুদ্ধের স্মৃতি
গণহত্যা ও লুন্ঠন
বাংলাদেশ স্বাধীন হবার পরে অনেক স্থানে বিহারিদেরকে পাইকারিভাবে হত্যা করা হয়েছিল বলে তিনি লিখেছেন। বিশেষ করে ১৯৭২ সালের ১০ মার্চ খুলনায় নিউ টাউন কলোনিতে ব্যাপক বিহারি হত্যা করা হয়েছিল বলে তিনি উল্লেখ করেছেন ।
তবে তার মতে, পাকিস্তানি বাহিনী কর্তৃক যে হত্যাগুলো সংঘটিত হয়েছে তাকে জাতিসংঘ প্রদত্ত সংজ্ঞানুসারে 'গণহত্যা' বা genocide বলা যাবে না। এ ব্যাপারে তিনি তার যুক্তিগুলো বিশদভাবে তুলে ধরেছেন। এ ব্যাপারে তার প্রধান যুক্তি ছিল যে, পাক সেনারা বেছে বেছে শুধুমাত্র/যথাসম্ভব 'যুদ্ধমান শত্রু'দেরকেই হত্যা করেছিল; শুধুমাত্র বাঙালী হবার কারণে কাউকে হত্যা করা হয়নি। তবে বিহারিদের বিরুদ্ধে যে হত্যাকাণ্ড ঘটানো হয়েছে সেটাকে গণহত্যা বলা যায়; কারণ নারী, পুরুষ, শিশু, বৃদ্ধ, যুদ্ধমান, অযুদ্ধমান নির্বিশেষে জাতিগত কারণেই এদেরকে হত্যা করা হয়েছিল এবং তা সংঘটিত হয়েছিল তার ভাষায় উগ্র জাতীয়তাবাদী বাঙালীদের দ্বারাই। তিনি আরো লিখেছেন, একাত্তুরে পাক বাহিনী কর্তৃক হিন্দু হত্যাগুলোকেও গণহত্যার সংজ্ঞায় ফেলা যায়, কারণ এতে শুধুমাত্র ধর্মীয় পরিচয়ের কারণেই তাদেরকে 'যুদ্ধমান শত্রু' বলে গণ্য করা হয়েছিল ।
কিশানগড় বিমানবন্দর
টার্মিনাল এবং সুবিধাগুলি
বিমানবন্দরটি বিদ্যুৎ খরচ কমাতে সৌর শক্তি থেকে ১০০ মেগাওয়াট শক্তি উৎপন্ন করবে। এছাড়া এই অঞ্চলে জল সংকটের কথা বিবেচনা করে, ভারতীয় বিমানবন্দর কর্তৃপক্ষ বিমানবন্দরে একটি জল সংগ্রহস্থল তৈরি করেছে এবং জল পুনঃব্যবহারের জন্য একটি আধুনিক নিকাশীর জল পরিস্রুত কেন্দ্র তৈরি করেছে।
ডেড রেকনিং: ১৯৭১ এর বাংলাদেশ যুদ্ধের স্মৃতি
বুদ্ধিজীবী হত্যাকাণ্ড
মুক্তিযুদ্ধ শেষ হবার অব্যবহিত পূর্বে সংঘটিত 'স্বাধীনতাকামী' বাঙালি বুদ্ধিজীবী হত্যাকাণ্ড সম্পর্কে তিনি মত প্রকাশ করেছেন এই বলে যে, এই অন্যায় হত্যাকাণ্ডে পাকিস্তানি সেনাবাহিনীর জড়িত থাকার সম্ভাবনা কম; বরং পাকিস্তানপন্থী বাঙালি আল-বদর বাহিনীর দ্বারাই এটি সংঘটিত হয়েছে বলে বেশি যুক্তি পাওয়া যায় । প্রত্যক্ষদর্শী ও নিকটাত্মীয়দের সাক্ষাৎকার গ্রহণপূর্বক তিনি বইটিতে প্রমাণ করতে সচেষ্ট হয়েছেন যে, সেই বুদ্ধিজীবীদেরকে হত্যা করার পর লাশ বিকৃত করা হয়নি, যেমনটি বাংলাদেশে সাধারণভাবে বিশ্বাস ও প্রচার করা হয়ে থাকে ।
তিনি আরো অভিযোগ তোলেন যে, যুদ্ধে বিজয়ের পর বিজয়ী মুক্তিযোদ্ধারা 'পাকিস্তান সমর্থক বাঙালি বুদ্ধিজীবীদেরকে নৃশংসভাবে বিনা বিচারে হত্যা করেছিল ১৯৭১ সালের ১৯-২০ ডিসেম্বর ।
যুদ্ধের ফলাফল স্বরূপ অসহিষ্ণুতার সংস্কৃতির বিকাশ
বইটিতে তিনি অভিমত প্রকাশ করেন যে, ১৯৭১ সালের যুদ্ধ ও রাজনৈতিক হানাহানির ফলে যে জাতিগত ও রাজনৈতিক বিভাজন সৃষ্টি হয়েছে তা এখনো বহাল আছে এবং এর ফলশ্রুতিতে বাংলাদেশে এখনো প্রবল রাজনৈতিক অসহিষ্ণুতা বিরাজ করছে। বইটির ১৮২ পৃষ্ঠায় তিনি লিখেছেন, ১৯৭১ সালের যুদ্ধ এক সাগর সহিংসতার স্মৃতি রেখে গেছে; যেখানে দেখা গেছে ভিন্ন মতের প্রতি অসহিষ্ণুতা, রাজনৈতিক প্রতিপক্ষকে ভীতি প্রদর্শন, পাশবিকতা ও 'নির্মূল করার মধ্য দিয়ে মোকাবিলা' করার উদগ্র সংস্কৃতি।
যুদ্ধে নিহতের সংখ্যা
বইটিতে লেখক যুক্তি ও বিশ্লেষণ প্রদর্শন পূর্বক মতামত প্রকাশ করেছেন যে, বাংলাদেশের স্বাধীনতা যুদ্ধে সাকুল্যে পঞ্চাশ হাজার থেকে এক লাখ মানুষ নিহত হয়ে থাকতে পারে; এবং এই সংখ্যা বাঙালী, বিহারী ও পাকিস্তানি সব মিলিয়ে। ত্রিশ লাখ বাঙালী নিহত হয়েছেন বলে যে মত বাংলাদেশে প্রচলিত ও প্রচারিত হয়ে আসছে তিনি তার তীব্র বিরোধিতা করেছেন ।
তিনি উল্লেখ করেন, নিহতের সংখ্যার অতিরঞ্জন নিতান্তই 'অপ্রয়োজনীয়' এবং তা প্রকৃত নিহতদের প্রতি 'বিদ্রুপ' করার শামিল।
বোসের বইতে ঢাকা বিশ্ববিদ্যালয়-এ ২৫ মার্চ, ১৯৭১-এ নিহতের ঘটনা নিয়ে তিনটি সংখ্যা আছেঃ পাকিস্তানি ব্রিগেডিয়ার তাজের মতে সংখ্যা ৪৪, অন্যদিকে অপারেশন-এর দায়িত্বে থাকা লেঃ কর্নেল বাসারাত-এর রেকর্ডকৃত বার্তায় নিহতের সংখ্যা ৩০০। অন্যদিকে ঢাকা বিশ্ববিদ্যালয়-এ নিহত ১৪৯ জনের নামে স্মৃতিফলক রয়েছে। বোসের মতে, যেহেতু মৃতদেহ কবর থেকে তুলে গণনা করা হয়নি, তাই দুইপক্ষই নিহতের সংখ্যা বাড়িয়ে বলতে পারে। সমালোচকরা পুরো বইজুড়ে বোসের এই দৃষ্টিভংগীকে 'সমস্যাযুক্ত' বলেছেন।
ত্রুটিপূর্ণ পদ্ধতি
বসু তার প্রকাশিত গবেষণা প্রবন্ধে পাকিস্তানি ব্রিগেডিয়ার তাজের সাক্ষ্যকে সত্য ধরে দাবি করেন রাজারবাগে কোন নারী নির্যাতনের ঘটনা ঘটেনি। পরে তিনি নিজেই উল্লেখ করেন যে, তাজ সামরিক অভিযানের প্রথম রাতে উপস্থিত ছিলেন না। অন্যদিকে, পাকিস্তানি বাহিনী দ্বারা ধর্ষণ-এর নির্মম ঘটনার প্রত্যক্ষদর্শী সাক্ষীর বর্ণনাকে বসু বাতিল করে দিয়েছেন, সাক্ষী অশিক্ষিত এই যুক্তিতে। অন্যত্র ধর্ষন-এর শিকার একজন নারী প্রাণ হারানোর ভয় করছিলেন দেখে বসু দাবি করেছেন, তিনি নিজের ইচ্ছায় নিজেকে পাকিস্তানিদের হাতে তুলে দিয়েছিলেন। এসব কারণে বই প্রকাশের আগে থেকেই গবেষণার পদ্ধতিগত ত্রুটির জন্য বসু সমালোচিত হয়ে আসছিলেন।
সমালোচনা ও প্রশংসা
তার বইটি বাংলাদেশ ও ভারতে ব্যাপকভাবে সমালোচিত হয়েছে। পাকিস্তানে বসুর বইটি কোন মহলে প্রশংসিত আর কোন মহলে সমালোচিত হয়েছে। ১৯৭১ সালে বাংলাদেশে অবস্থানরত বিদেশী সাংবাদিকরাও বসুর লেখা ইতিহাসের সমালোচনা করেছেন। পাকিস্তানের প্রতি পক্ষপাতদুষ্ট বলে অনেকেই বইটির সমালোচনা করেছেন। বইটিতে পাকিস্তানের প্রতি পক্ষপাতযুক্ত ভাষা ব্যবহারের কারণেও বসু সমালোচিত হয়েছেন, তিনি বাংলাদেশীদের যুদ্ধকালীন বিবরণগুলিকে "দাবি" হিসেবে আখ্যায়িত করেছেন, অন্যদিকে পাকিস্তানিদের বিবরণ গুলিকে "বিবরণ" হিসেবেই দেখিয়েছেন। কেউ কেউ তার গবেষণা পদ্ধতি সঠিক নয় বলেও দাবি করেছেন।
বোস পাকিস্তানি জেনারেল নিয়াজীর উচ্চকিত প্রশংসা করেছেন, যদিও অন্য পাকিস্তানি জেনারেলরা এর সাথে ভিন্নমত পোষন করেন। পাকিস্তানি ব্রিগেডিয়ার এফ বি আলীর ভাষ্যমতে, নিয়াজী একজন প্রতারক, লম্পট এবং কাপুরূষ। করাচিতে নিয়াজীর গাড়ি সবসময় নিষিদ্ধ পল্লির বাইরে পাওয়া যেত। আরেকজন পাকিস্তানি জেনারেল খাদিম হুসেন রাজার মতে, পাকিস্তানি জেনারেল নিয়াজী বাঙ্গালী নারীদের উপরে পাকিস্তান সেনাবাহিনী লেলিয়ে দিতে চেয়েছিলেন। লিপিবদ্ধ ৯৩,০০০ পাকিস্তানি সৈন্যের আত্মসমর্পণকে নিয়াজির দাবির প্রেক্ষিতে ৩৪,০০০ দেখানোতে ইতিহাসবিদরা শর্মিলা ইচ্ছাকৃতভাবে সংখ্যা নিয়ে খেলা করছেন কিনা সেই প্রশ্ন তুলেছেন। বোসের নিরপেক্ষতা প্রশ্নবিদ্ধ হওয়ার আরেকটি কারণ তিনি যুক্তরাষ্ট্র হতে পাকিস্তানে যুদ্ধাস্ত্র বিক্রির সমর্থক।
অন্যদিকে ব্যাপক সমালোচনার পাশাপাশি শর্মিলা বসুর উক্ত বইটি অনেক প্রশংসিতও হয়। দ্যা গার্ডিয়ান পত্রিকার একটি প্রতিবেদনে এই বইটিকে একটি দীর্ঘমেয়াদী গবেষণা বলে উল্লেখ করা হয়। দ্যা হিন্দু পত্রিকায় বলা হয় বইটি পাকিস্তান সেনাবাহিনীর কর্মকাণ্ড এবং পূর্ব পাকিস্তানের মুক্তিযোদ্ধাদের কর্মকাণ্ডের মধ্যে একটি নৈতিক সমতা তৈরি করে। অতুল মিশ্র একজন সমসাময়িক দক্ষিণ এশিয়ার পর্যালোচক, এই বইটিকে একটি স্বচ্ছ ধারণাযুক্ত পেশাদারিত্বের প্রকাশ হিসেবে বিবেচনা করেন এবং বইটি ডক্টরেট শিক্ষার্থীদের জন্য একটি আদর্শ পাঠ্য হিসেবে যথাযোগ্য মনে করেন। পাকিস্তানে এই বইটি অধিকতর প্রশংসিত হয়।
আলং
আলং (Along) ভারতের অরুনাচল প্রদেশ রাজ্যের পশ্চিম সিয়াং জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১৯ মিটার (২০৩০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে আলং শহরের জনসংখ্যা হল ১৬,৮৩৪ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আলং এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
রোডেশিয়া ক্রিকেট দল
রোডেশিয়া ক্রিকেট দল (Rhodesia cricket team) প্রথম-শ্রেণীর ক্রিকেট দলবিশেষ। ব্রিটিশ উপনিবেশভূক্ত দক্ষিণ রোডেশিয়ার পক্ষে প্রথম-শ্রেণীর ক্রিকেটে প্রতিনিধিত্বকারী দল এটি। পরবর্তীতে এটি স্বাধীন রাষ্ট্র রোডেশিয়ার (বর্তমানে জিম্বাবুয়ে) প্রতিনিধিত্ব করতো। ১৯৮০ সালে রোডেশিয়া ক্রিকেট দলের নাম পরিবর্তন করে জিম্বাবুয়ে-রোডেশিয়া ক্রিকেট দল রাখা হয়। ১৯৮১ সালে এটি বর্তমানের জিম্বাবুয়ে ক্রিকেট দল নাম গ্রহণপূর্বক পরিচিতি পাচ্ছে।
ইতিহাস
১৯০৫ সাল থেকে দক্ষিণ আফ্রিকার কারি কাপ চ্যাম্পিয়নশীপে রোডেশিয়া দল প্রতিদ্বন্দ্বিতায় অবতীর্ণ হয়। দলটি তাদের প্রথম অংশগ্রহণে মোটেই সুবিধে করতে পারেনি। ট্রান্সভালের কাছে প্রথম খেলায় ইনিংস ও ১৭০ রানে পরাজিত হয়। এরপর থেকে ১৯২৯-৩০ মৌসুমের পূর্ব-পর্যন্ত রোডেশিয়া দল কারি কাপের খেলায় অংশ নেয়নি। ১৯৩১-৩২ মৌসুমেও দলটি প্রতিদ্বন্দ্বিতায় অবতীর্ণ হয়। পাঁচ খেলার চারটিতেই জয়ের সন্ধান পায়। কিন্তু, ঐ সময়ের পয়েন্ট ব্যবস্থায় ওয়েস্টার্ন প্রভিন্সের কাছে শিরোপা খোঁয়ায়। এরপর, ১৯৪৬-৪৭ মৌসুমের পূর্ব-পর্যন্ত আর খেলেনি। তারপর থেকেই দলটি নিয়মিতভাবে অংশ নিতে থাকে।
অক্টোবর, ১৯৬১ সালে দক্ষিণ আফ্রিকা গমনার্থে নিউজিল্যান্ড দল রোডেশিয়া সফর করে। দুইটি তিনদিনের প্রথম-শ্রেণীর ক্রিকেট খেলায় অংশ নেয় সফরকারী দল। প্রথমটি বুলাওয়েতে ও অপরটি সলসবারিতে। উভয় খেলায় ড্রয়ে পরিণত হয়েছিল।
সবমিলিয়ে ২৪২জন ক্রিকেটার রোডেশিয়ার প্রতিনিধিত্ব করেছেন। উল্লেখযোগ্য রোডেশীয় খেলোয়াড়দের মধ্যে রয়েছেন - ডেনিস টমলিনসন, ক্রিস ডাকওয়ার্থ, টনি পিদি, ডেভিড পিদি, জ্যাকি দু প্রিজ, জো প্যাট্রিজ, গডফ্রে লরেন্স ও কলিন ব্ল্যান্ড। কেবলমাত্র তারাই রোডেশিয়ায় জন্মগ্রহণকারী দক্ষিণ আফ্রিকার পক্ষে খেলেছেন। এছাড়াও, তাদের সাথে শ্রপশায়ারে জন্মগ্রহণকারী পার্সি ম্যানসেল, দক্ষিণ আফ্রিকান পল উইনস্লো, মাইক প্রক্টর, পিটার কার্লস্টেইন ও মিশরে জন্মগ্রহণকারী জন ট্রাইকোস রোডেশিয়ার পক্ষে খেললেও কখনো দলটি কারি কাপের শিরোপার সন্ধান পায়নি। ১৯৭৯-৮০ মৌসুমে দলটি জিম্বাবুয়ে-রোডেশিয়া নামে প্রতিযোগিতায় অংশ নেয় এবং ঐ মৌসুম শেষে দলটি চিরতরে এ প্রতিযোগিতা থেকে চলে যায়। এ পর্যায়ে দলটি স্বাধীন জিম্বাবুয়ের প্রতিনিধিত্ব করে।
জিম্বাবুয়ে স্বাধীন দেশ হিসেবে আত্মপ্রকাশের পূর্বে রোডেশিয়ার খেলোয়াড়দেরকে দক্ষিণ আফ্রিকার পক্ষে টেস্ট ক্রিকেটে অংশগ্রহণের যোগ্যতা ছিল।
মাঠ
রোডেশিয়ায় নিম্নবর্ণিত মাঠ রয়েছে:
২০১৮ ইংল্যান্ড ক্রিকেট দলের স্কটল্যান্ড সফর
ইংল্যান্ড জাতীয় ক্রিকেট দল একমাত্র একদিনের আন্তর্জাতিক খেলার জন্য স্কটল্যান্ড সফর করে, যা জুন ২০১৮-এ অনুষ্ঠিত হয়। এ ম্যাচ দ্য গ্রাঞ্জ ক্লাব, এডিনবরা। ম্যাচের পর দুই টুয়েন্টি২০ আন্তর্জাতিক (টি২০আই) খেলায় পাকিস্তান একই মাঠে ১২ থেকে ১৩ জুন। শেষবারের মতো দুই দলের এক অপর ম্যাচে জয়ী হয়েছিল ২০১৫ ক্রিকেট বিশ্বকাপে, যেখানে ইংল্যান্ড ১১৯ রানের ব্যবধানে জয়ী হয়েছিল। ২০১৮ সালে মে, ক্রিকেট স্কটল্যান্ড ইংল্যান্ড এবং পাকিস্তান বিরুদ্ধে ম্যাচগুলির জন্য একটি অস্থায়ী ২৪-সদস্য দলে ডাক।
স্কটল্যান্ড একদিনের ওয়ানডেতে ইংল্যান্ডের বিপক্ষে প্রথম জয় দিয়ে ছয় রান করে এক ম্যাচ জিতেছে। ম্যান অব দ্য ম্যাচ, ক্যালাম ম্যাকলিওড, তিনি বলেন, "স্কটল্যান্ডের ক্রিকেট থেকে একটি বিশাল বিবৃতি" ইংল্যান্ডের অধিনায়ক, ইয়ন মর্গ্যান, "স্কটল্যান্ডের জন্য এটি বিশাল" বলেছে।
ভার্জিন আমেরিকা
ভার্জিন আমেরিকা ইনকর্পোরেটেড একটি আমেরিকান বিমান সংস্থা। এটি আলাস্কা এয়ারলাইন্স দ্বারা অধিগ্রহণ করার পূর্বে ২০০৭ সাল থেকে ২০১৮ সালের মধ্যে পরিচালিত হয়েছিলো। বিমান সংস্থাটি প্রাথমিকভাবে পশ্চিম উপকূলের শহর ও অন্যান্য প্রধান মহানগর অঞ্চলের মধ্যে উচ্চ মানের পরিষেবা সহ স্বল্প ভাড়ার পরিষেবা পরিচালনার উপর দৃষ্টি নিবদ্ধ করে। এটির সদর দপ্তর সান ফ্রান্সিস্কো উপসাগরীয় এলাকার বার্লিংগেম শহরে ছিল, এবং প্রধান মার্কিন শহরগুলিতে অভ্যন্তরীণ উড়ান পরিচালনা করত, প্রাথমিকভাবে সান ফ্রান্সিস্কো ও লস অ্যাঞ্জেলেসের ঘাঁটির পাশাপাশি ডালাসের লাভ ফিল্ডে একটি ছোট মনোনিবেশ শহর করা হত।
বিমান সংস্থাটি যুক্তরাজ্য-ভিত্তিক ভার্জিন গোষ্ঠী থেকে লাইসেন্সপ্রাপ্ত ব্র্যান্ডিং ব্যবহার করে একটি স্বাধীন বিমান সংস্থা হিসাবে ২০০৭ সালে কার্যক্রম শুরু করে, যেটি ভার্জিন আটলান্টিক ও ভার্জিন অস্ট্রেলিয়া বিমান সংস্থার ব্র্যান্ড নিয়ন্ত্রণ করে। আলাস্কা এয়ার গ্রুপ ২০১৬ সালের এপ্রিল মাসে আনুমানিক $৪ বিলিয়ন খরচ করে ভার্জিন আমেরিকাকে অধিগ্রহণ করে এবং বিমান সংস্থাটি ২০১৮ সালের ২৪শে এপ্রিল আলাস্কা এয়ারলাইন্সের সাথে সম্পূর্ণরূপে একীভূত না হওয়া পর্যন্ত ভার্জিন আমেরিকা তার নিজস্ব নাম ও ব্র্যান্ডের অধীনে পরিচালিত হতে থাকে।
ব্যবসার প্রবণতা
পরবর্তী বছরগুলিতে ভার্জিন আমেরিকার মূল প্রবণতাসমূহ নিম্নরূপে ছিল (৩১ ডিসেম্বরে সমাপ্ত বছরের হিসাবে):
গন্তব্যস্থল
২০১৮ সালের এপ্রিল মাস পর্যন্ত, ভার্জিন আমেরিকা মোট ৩০ টি গন্তব্যে উড়ান পরিচালনা করেছিল, যার মধ্যে ২৭ টি অভ্যন্তরীণ গন্তব্য এবং মেক্সিকোতে তিনটি গন্তব্য রয়েছে। এটির প্রাথমিক হাব সান ফ্রান্সিসকো আন্তর্জাতিক বিমানবন্দরে অবস্থিত ছিল, এর সেকেন্ডারি হাব লস অ্যাঞ্জেলেস আন্তর্জাতিক বিমানবন্দরে ছিল। ভার্জিন আমেরিকা ডালাস লাভ ফিল্ডে ফোকাস সিটিও বজায় রাখে এবং লাস ভেগাস ও নিউ ইয়র্ক জেএফকে-এর মধ্যে একটি রুট পরিচালনা করে।
কোড শেয়ার চুক্তি
সংযুক্তির সময় পর্যন্ত বিমান সংস্থাটি নিম্নলিখিত বিমান সংস্থাসমূহের সঙ্গে কোড শেয়ার চুক্তিতে অবদ্ধ ছিল:
লে রিপাবলিকাইন (নাইজার)
লে রিপাবলিকাইন নাইজেরিয়ার রাজধানী নিয়ামেতে একটি ফরাসি ভাষার সাপ্তাহিক সংবাদপত্র। সংবাদপত্রটি প্রতি বৃহস্পতিবার প্রকাশিত হয় এবং প্লেস ডু পেটিট মার্চে, নিয়ামে অফিস থেকে চালিত হয়। এটি প্রতিষ্ঠিত হয়েছিল ১৯৯১ সালে। সংবাদপত্রটি মামান আবুর মালিকানাধীন এবং পরিচালিত হচ্ছে, যিনি নাইজারের বৃহত্তম স্বাধীন প্রকাশনা সংস্থারও মালিক। একটি অনলাইন সংস্করণ ১৯৯৯ সালে চালু হয়েছিল।
জেরাল্ডিন চ্যাপলিন
জেরাল্ডিন লেই চ্যাপলিন (ইংরেজি: Geraldine Leigh Chaplin; জন্ম: ৩১ জুলাই, ১৯৪৪) হলেন ইংরেজি, ফরাসি এবং স্পেনীয় ভাষার বিশিষ্ট অভিনেত্রী। তিনি প্রখ্যাত অভিনেতা ও চলচ্চিত্র নির্মাতা চার্লি চ্যাপলিনের চতুর্থ সন্তান, এবং তার চতুর্থ স্ত্রী উনা ওনিলের আট সন্তানের প্রথম সন্তান। নৃত্য  ও মডেলিং দিয়ে কর্মজীবন শুরু করে তিনি অভিনয়ে মনোযোগী হন। তিনি মার্কিন চলচ্চিত্রে আত্মপ্রকাশ করেন ডেভিড লিন পরিচালিত ডক্টর ঝিভাগো (১৯৬৫) দিয়ে, এবং এই চলচ্চিত্রে টোনিয়া ভূমিকায় অভিনয়ের জন্য তিনি গোল্ডেন গ্লোব পুরস্কারের মনোনয়ন লাভ করেন। তার ব্রডওয়ে অভিনয়ের অভিষেক হয় লিলিয়ান হেলম্যান নির্দেশিত দ্য লিটল ফক্সেস (১৯৬৭) দিয়ে। ১৯৭৫ সালে রবার্ট অ্যাল্টম্যান পরিচালিত ন্যাশভিল ছবিতে অভিনয়ের জন্য তিনি তার দ্বিতীয় গোল্ডেন গ্লোবের মনোনয়ন লাভ করেন। পরের বছর তিনি ওয়েলকাম টু এল.এ. চলচ্চিত্রে অভিনয়ের জন্য তার প্রথম বাফটা পুরস্কারের মনোনয়ন লাভ করেন। পরবর্তীতে তিনি বাফালো বিল অ্যান্ড দ্য ইন্ডিয়ান্স, অর সিটিং বুল্‌স হিস্ট্রি লেসন (১৯৭৬), রোজল্যান্ড (১৯৭৭), রেমেম্বার মাই নেম (১৯৭৮) ও অ্যা ওয়েডিং (১৯৭৮) চলচ্চিত্রে অভিনয় করেন। ১৯৯২ সালে তিনি রিচার্ড অ্যাটেনব্রো পরিচালিত চার্লি চ্যাপলিনের জীবনীমূলক চ্যাপলিন চলচ্চিত্রে তার পিতামহী হান্নাহ চ্যাপলিনের ভূমিকায় অভিনয় করেন এবং তার তৃতীয় গোল্ডেন গ্লোব পুরস্কারের মনোনয়ন লাভ করেন। পরবর্তীতে তিনি দি এজ অব ইনোসেন্স (১৯৯৩), জেন আইয়ার (১৯৯৬), মাদার তেরেসা: ইন দ্য নেম অব গড্‌স পুওর (১৯৯৭) এবং দ্য উল্‌ফম্যান (২০১০)।
প্রারম্ভিক জীবন
জেরাল্ডিন লেই চ্যাপলিন ১৯৪৪ সালের ৩১ জুলাই ক্যালিফোর্নিয়ার সান্তা মনিকায় জন্মগ্রহণ করেন।  তিনি পিতা অভিনেতা ও চলচ্চিত্র নির্মাতা চার্লি চ্যাপলিন এবং মাতা উনা ওনিল। তিনি চার্লির চতুর্থ সন্তান এবং উনা ওনিলের প্রথম সন্তান। উনা চার্লির চতুর্থ স্ত্রী, যাকে তিনি ১৯৪৩ সালে বিয়ে করেন। তখন চার্লির বয়স ছিল পঞ্চাশোর্ধ্ব এবং উনার বয়স ছিল ১৮।  তার পিতামহ ছিলেন চার্লস চ্যাপলিন সিনিয়র এবং পিতামহী হান্নাহ চ্যাপলিন (হান্নাহ হ্যারিয়েট পেডলিংহাম হিল)। তারা দুজনে ইংরেজ গীতিমঞ্চের গায়ক-গায়িকা ছিলেন। তার মাতামহ ছিলেন নোবেল ও পুলিৎজার পুরস্কার বিজয়ী মার্কিন লেখক ইউজিন ওনিল ও মাতামহী ছিলেন ইংরেজ বংশোদ্ভূত মার্কিন লেখক আইনেস বোল্টন।
জেরাল্ডিনের যখন আট বছর বয়স, তার পিতা তাদের পরিবারসহ ব্রিটেন ও ইউরোপে ভ্রমণ করতে যান। তাদের পরিবার সেখানে যাওয়ার দুই দিনের মধ্যে মার্কিন যুক্তরাষ্ট্রের অ্যাটর্নি জেনারেল তার পিতা চার্লিকে দেশে পুনঃপ্রবেশের বিরুদ্ধে নিষেধাজ্ঞা জারি করেন। তার পিতা তাদের পরিবার নিয়ে সুইজারল্যান্ডে চলে যান। তিনি সেখানে বোর্ডিং স্কুলে পড়াশুনা করেন, এবং ফরাসি ও স্পেনীয় ভাষায় দক্ষ হয়ে ওঠেন। এই সময়ে জেরাল্ডিন তার পিতার লাইমলাইট (১৯৫২) চলচ্চিত্রে একটি ছোট ভূমিকায় অভিনয় করেন।
নৃত্য ও মডেলিং
১৭ বছর বয়সে চ্যাপলিন কলেজ ত্যাগ করে নৃত্যে মনোযোগী হন। তিনি ইংল্যান্ডে দুই বছর বেলে নৃত্য শিখেন এবং ১৯৬১ সালে তিনি রয়্যাল বেলে স্কুলেও নৃত্য শিখেন। পরবর্তীতে তিনি প্যারিসে পেশাদারী নৃত্যশিল্পী হিসেবে পরিবেশনা চালিয়ে যান। যদিও তিনি ভাল নাচতেন, তবু তিনি ভাবেন যে তিনি খুব বেশি দিন নাচের প্রশিক্ষণ নেন নি এবং ফলে তিনি বেলে নাচ ছেড়ে দেন। এই প্রসঙ্গে চ্যাপলিন বলেন, "আমি বেলে ছাড়ি নি, বেলে আমাকে ছেড়ে দিয়েছে।" চ্যাপলিন পরে প্যারিসে ফ্যাশন মডেল হিসেবে কাজ শুরু করেন।
চলচ্চিত্রে অভিষেক
thumb|left|[[ডক্টর ঝিভাগো (চলচ্চিত্র)|ডক্টর ঝিভাগো (১৯৬৫) চলচ্চিত্রে চ্যাপলিন ও ওমর শরিফ]]
বেলে নৃত্যশিল্পী হিসেবে তার স্বপ্নের ইতি ঘটলে তিনি তার পিতার মত অভিনয়ে মনোযোগী হন। পরিচালক ডেভিড লিন তাকে ডক্টর ঝিভাগো (১৯৬৫) চলচ্চিত্রে নাম ভূমিকা ঝিভাগোর স্ত্রী টোনিয়া চরিত্রে অভিনয়ের জন্য নির্বাচন করেন। এই চলচ্চিত্রে তার অভিনয়ের জন্য তিনি শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কারের মনোনয়ন লাভ করেন। এই চলচ্চিত্রের প্রচারণায় এক সাক্ষাৎকারে তিনি বলেন, "আমার নামের কারণে, আমার জন্য অভিনয়ের দরজা খুলে যায়।"
১৯৬৭ সালে লিলিয়ান হেলম্যান নির্দেশিত দ্য লিটল ফক্সেস দিয়ে তার ব্রডওয়ে থিয়েটারে অভিষেক হয়। দ্য নিউ ইয়র্ক টাইমসে এক পর্যালোচনায় ক্লাইভ বার্নস তার অভিনয়ের প্রশংসা করে লিখেন যে চ্যাপলিন তার অভিনয়ে "আশ্চর্য ক্ষমতা" রয়েছে।
আবুল হাসান আলী হাসানী নদভীর গ্রন্থপঞ্জি
থাম্ব|[[আবুল হাসান আলী নদভী|আবুল হাসান আলী হাসানী নদভী (১৯১৩–১৯৯৯)]] থাম্ব|আমার আম্মা বইয়ের প্রচ্ছদ "আবুল হাসান আলী হাসানী নদভীর গ্রন্থপঞ্জি" নামের এই তালিকায় বিংশ শতাব্দীর ভারতীয় ইসলামি চিন্তাবিদ, বুদ্ধিজীবী, সাহিত্যিক, ঐতিহাসিক, বাগ্মী ও দার্শনিক আবুল হাসান আলী হাসানী নদভীর রচিত গ্রন্থসমূহ অন্তর্ভুক্ত করা হয়েছে। ১৬ বছর বয়সে মিশরের আল মানারে তার প্রথম লেখা প্রকাশিত হয়। তার প্রথম পূর্ণাঙ্গ গ্রন্থ সীরাতে সৈয়দ আহমদ শহীদ। আরবি ও উর্দুতে তার রচনার সংখ্যা ৫ শতাধিক। তার দুটি বিখ্যাত রচনা মুসলমানদের পতনে বিশ্ব কী হারালো? ও সংগ্রামী সাধকদের ইতিহাস। নবীয়ে রহমতকে তিনি তার সর্বাধিক প্রিয় গ্রন্থ হিসেবে উল্লেখ করেন। শেষ বয়সে তিনি ৭ খণ্ডে কারওয়ানে যিন্দেগী নামে আত্মজীবনী প্রকাশ করেন।
রোনালদো
রোনালদো (জন্ম: ১৮ সেপ্টেম্বর ১৯৭৬) ব্রাজিলের ফুটবল তারকা। তিনি একজন খ্যাতিমান স্ট্রাইকার। তার পুরো নাম - রোনাল্দো লুইস নাজারিও ডি লিমা। তিনি বড়ো রোনাল্ডো নামে পরিচিত। ব্রাজিলীয় ফুটবলার হিসেবে করিন্থিয়াসের পক্ষ হয়ে ২০১১ সালে খেলে অবসর গ্রহণ করেন। ‘’৯০-এর দশক থেকে শুরু করে ২০০০-এর দশকের প্রথমার্ধে বিশ্বের অন্যতম দক্ষ গোলদাতা হিসেবে বিবেচিত হয়েছেন। তিনি মাত্র ২১ বৎসর বয়সে ১৯৯৭ সালে ইউরোপিয়ান ফুটবলার হিসেবে ফিফা বালোঁ দ’অর এবং ২৬ বৎসর বয়সে ২০০২ সালে পুনরায় এই খেতাব অর্জন করেন। উপরন্তু, তিনি দু’জন ব্যক্তির মধ্যে একজন হিসেবে ফিফা’র বর্ষসেরা খেলোয়াড় হিসেবে তিনবার মনোনিত হন (অন্যজন হলেন ফরাসী ফুটবলার জিনেদিন জিদান)। ২০০৭ সালে রোনাল্দো ফরাসী ফুটবলে সর্বকালের সেরা একাদশের একজন হিসেবে স্থান পান এবং পেলে’র উত্তরসূরী হিসেবে ফিফা’র ১০০জন সেরা খেলোয়াড়ের একজন হিসেবে মনোনিত হন। ২০১০ সালে তিনি গোল.কম-এর অনলাইন ভোটের ৪৩.৬৩% ভোট পেয়ে ’প্লেয়ার অব দ্য ডিকেড’সহ সেন্টার ফরোয়ার্ডের ‘টিম অব দ্য ডিকেড’ সম্মাননা পান। ফেব্রুয়ারি ২৩, ২০১০ তারিখে রোনাল্ডো ঘোষণা করেন যে দু’বছর চু্ক্তির বর্ধিতাংশ হিসেবে করিন্থিয়াসের খেলোয়াড় হিসেবে ২০১১ মৌসুমে ফুটবল জগৎ থেকে অবসর নিবেন। তিনি বিশ্বব্যাপী ফুটবল বোদ্ধা ও সমর্থকদের কাছে সর্বকালের সেরা খেলোয়াড় হিসেবে চিহ্নিত। রোনাল্ডো ব্রাজিলের পক্ষে ৯৭টি আন্তর্জাতিক খেলায় অংশগ্রহণ করে ৬২টি গোল করেন। তিনি ১৯৯৪ ও ২০০২ সালের বিশ্বকাপ ফুটবল জয়ী দলের সদস্য ছিলেন। ২০০৬ সালের ফিফা বিশ্বকাপ ফুটবলে রোনাল্ডো ১৫তম গোল করে জার্মানির গার্ড মুলারের ১৪ গোলের রেকর্ড ভঙ্গ করে বিশ্বকাপ ফুটবলের ইতিহাসে সর্বোচ্চ গোলদাতা হন।
১৯৯৩: ক্রুজিরো
১৯৯৩ সালে রোনাল্দো ক্রুজিরো দলে যোগদান করে ফুটবলে ক্যারিয়ার গড়েন ও দলটিকে সফলতম দলের পর্যায়ে নিয়ে যান। কোপা ডো ব্রাজিল চ্যাম্পিয়নশীপে ১৪ খেলায় ১২ গোল করে ১মবারের মতো দলটিকে শীর্ষস্থানে অধিষ্ঠিত করান। স্মরণযোগ্য যে, শৈশবে তার প্রিয় দল হিসেবে ফ্লেমিঙ্গোতে যেতে চাইলে ব্রাজিলীয় বিশ্বকাপের অন্যতম প্রতিভা জারজিনহো রোনাল্দো’র প্রতিভা দেখে বিস্মিত হন এবং ক্রোজিরোতে চলে যেতে সাহায্য করেন।
১৯৯৪-১৯৯৬: পিএসভি আইণ্ডহোভেন
১৭ বছরে বয়সী রোনাল্ডোকে ’৯৪ সালের বিশ্বকাপ ফুটবলে একটি খেলায়ও অংশ নিতে হয়নি। এর পর রোনাল্ডো পিএসভি আইণ্ডহোভেনে যোগদান করেন। ব্রাজিলীয় তারকা ফুটবলার রোমারিও’র পরামর্শে ইউরোপের ক্যারিয়ার গড়তেই মূলতঃ তিনি পিএসভি-তে যোগ দেন। ১৯৮৮-১৯৯৩ সাল পর্যন্ত রোমারিও দলটিতে স্ট্রাইকার হিসেবে ছিলেন। রোনাল্দো ১ম মৌসুমে হল্যান্ডে লীগ পর্যায়ে ৩০ গোল করেন। ২য় মৌসুমে হাঁটুর আঘাতে জর্জরিত হলে বেশীরভাগ সময়ই দলের বাইরে ছিলেন। কিন্তু তিনি প্রতিটি খেলাতেই গড়ে একটির মতো গোল করেন অর্থাত ১৩ খেলায় ১২ বার বিপক্ষের গোলপোস্টে বল ঢোকান। পিএসভি’তে থাকাকালীন ১৯৯৫ সালে এরিডিভাইস সর্বোচ্চ গোলদাতা হন এবং ১৯৯৬ সালে দলকে ডাচ কাপ জেতান।
১৯৯৬-১৯৯৭: বার্সেলোনা
পিএসভি’তে থাকাকালীন অবস্থায় ইন্টার মিলান এবং বার্সেলোনা দলের মনোযোগের কেন্দ্রবিন্দুতে পরিণত হন। ততকালীন রেকর্ড হিসেবে ১৭ মিলিয়ন ডলারের ট্রান্সফার ফি প্রদান করে বার্সেলোনা‘র দলভূক্ত হন। ১৯৯৬-৯৭ মৌসুমে সকল স্তরের প্রতিযোগিতায় অংশগ্রহণের মাধ্যমে রোনাল্দো ৪৯ খেলায় ৪৭ গোল করে সকলকে বিস্মিত করেন এবং বার্সা-কে ইউইএফএ কাপ উইনার কাপ, কোপা ডেল রে এবং সুপারকোপা ডি ইস্পানা জয়ে বিরাট ভূমিকা রাখেন; বিশেষ করে ইউইএফএ কাপ উইনার কাপের ফাইনালে তুরুপের গোল করেন। এছাড়াও তিনি ১৯৯৭ সালে ৩৭ খেলায় ৩৪ গোল করে লা লিগা’য় সর্বোচ্চ গোলদাতা হন। ২০০৮-০৯ মৌসুম পর্যন্ত লা লিগা’য় রোনাল্দোর ৩০ গোল অক্ষুণ্ন ছিল। সবচেয়ে কমবয়সী খেলোয়াড় হিসেবে বিশ বছর বয়সে ১৯৯৬ সালে রোনাল্দো ফিফা কর্তৃক বছরের সেরা খেলোয়াড়ের পুরস্কার পান। এছাড়াও তিনি ব্যলুন ডি’অরের রানার-আপ হন।
১৯৯৭-২০০২: ইন্টার মিলান
রোনাল্দো প্রতশ মৌসুমে ইতালীয় স্টাইলে খেলতে থাকেন এবং লীগের গোলদাতাদের মধ্যে ২য় হন। তিনি পুর্ণাঙ্গ ফরোয়ার্ড হিসেবে উন্নতির চেষ্টা চালান। তিনি প্রথম পছন্দ হিসেবে পেনাল্টি আদায়সহ ফ্রিকিকের মাধ্যমে গোলদানে সক্ষমতা অর্জন করেন এবং শেষ মৌসুমে দলনেতার ভূমিকায় আসীন হন। ইন্টারে থাকাকালীন ডার্বি ডেলা ম্যাডোনিনায় প্রবল প্রতিপক্ষ এসি মিলানের বিরুদ্ধে অনেক গোল করেন। ১৯৯৭ সালে ২য় বারের মতো ফিফা কর্তৃক বছরের সেরা খেলোয়াড়ের পুরস্কার পান ও ব্যলন ডি’অর অর্জন করেন। পরের বছর অনুষ্ঠিত ফিফা বিশ্বকাপের পর ফিফা ঘোষিত ২য় বারের মতো বছরের সেরা খেলোয়াড় হন এবং ৩য় বারের মতো সেরা ইউরোপিয়ান ফুটবলারের সম্মান পান। এই অর্জনগুলো তার ক্যারিয়ারসহ পরিষ্কারভাবে এবং ব্যাপকভাবে বিশ্বের সবচেয়ে সেরা খেলোয়াড় হিসেবে সবাই মেনে নেয়।
২০০৭-২০০৮: এসি মিলান
১৮ জানুয়ারী, ২০০৭ তারিখে জানা যায়, রোনাল্দো এসি মিলানের সাথে ৭.৫ মিলিয়ন পাউণ্ডের বিনিময়ে দল বদল করেছেন। রোনাল্দো চুক্তির বাকী সময়ের অর্থ প্রদান করে তবেই রিয়েল মাদ্রিদ ত্যাগ করতে পারবেন। কিন্তু এসি মিলান ঐ পরিমাণ অর্থ প্রদানে প্রস্তুত ছিল না। বৃহস্পতিবার, জানুয়ারী ২৫ তারিখে রোনাল্দো মাদ্রিদ থেকে মিলানে চলে যান এসি মিলানের পক্ষে রোমা’র বিরুদ্ধে খেলার জন্য। ক্লাবের ওয়েবসাইটে জানানো হয়, রোনাল্দো চিকিতসার জন্য মিলানে গিয়েছিলেন এবং রিয়েল মাদ্রিদের কর্মকর্তাদের সাথে এসি মিলানের একটি মিটিং সোমবারে অনুষ্ঠিত হয়। ২৬ জানুয়ারি মিলানেলো ট্রেনিং কমপ্লেক্সে রোনাল্দো ক্লাবের ডাক্তারদের উপস্থিতিতে মেডিক্যাল টেস্ট অনুষ্ঠিত হয় ও সফলতার সাথে উত্তীর্ণ হন এবং দলে ৯৯নং জার্সিধারী খেলোয়াড় হিসেবে অন্তর্ভুক্ত হন। ১১ ফেব্রুয়ারি, ২০০৭ তারিখে অনুষ্ঠিত অভিষেক ম্যাচে অতিরিক্ত খেলোয়াড় হিসেবে মাঠে নামেন এবং ২-১ গোলে লিভোরনো দলের বিরুদ্ধে জয়ী হন। ১৭ ফেব্রুয়ারি, ২০০৭ তারিখে সিয়েনায় অনুষ্ঠিত পরের খেলায় রোনাল্দো দু’টি গোল করেন এবং পরে ৩য় গোল করে ৪-৩ গোল করে শ্বাসরুদ্ধকর খেলায় দলকে জয়ী করে শুভ সূচনা করেন। প্রথম মৌসুমে তিনি ১৪ খেলায় ৭ গোল করেন। এসি মিলানে অবস্থান করায় মিলান ডার্বিতে রোনাল্দো গুটিকয়েক খেলোয়াড় হিসেবে ইন্টার মিলান ও এসি মিলান উভয় দলের পক্ষে অংশ নিয়ে দু’দলেই গোল করেন (ইন্টার মিলানে ৯৮-৯৯ মৌসুম এবং এসি মিলানে ২০০৬-০৭ মৌসুমে)। এই বিরল সৌভাগ্যে অন্যজন হলেন - লাতান ইব্রাহিমোভিক। এছাড়াও, রোনাল্দো গুটিকয়েক খেলোয়াড়ের একজন হিসাবে প্রবল প্রতিপক্ষ রিয়েল মাদ্রিদ ও বার্সোলোনার মতো দলে খেলে মাতিয়ে তোলেন। অধিকন্তু, রোনাল্দো কখনোই সরাসরি প্রতিপক্ষের দলগুলোর সাথে স্থানান্তরিত হননি। শারীরিক অসুস্থতা ও ওজন সমস্যায় পড়ে রোনাল্দো মাত্র ৩০০ মিনিটের বেশি সময় এই মৌসুমে খেলেন। তিনি সান সিরোয় অনুষ্ঠিত নেপোলীর বিরুদ্ধে ৫-২ গোলে জয়ী দলে একমাত্র গোল করেন ও গোলটি তাকে স্মরণীয় করে রাখে। এই প্রথম এসি মিলানে অনেক আক্রমণাত্মক ভঙ্গীতে কাকা, আলেকজান্দ্রো পাতো ও রোনাল্দো’র মতো ত্রয়ী স্ট্রাইকার নামায় যা কা-পা-রো নামে তাদেরকে একত্রে ডাকা হতো। এসি মিলানের পক্ষে ২০ খেলায় ৯ গোল করেন রোনাল্দো। এতগুলো সাফল্য স্বত্ত্বেও রোনাল্দো তার ক্লাব ক্যারিয়ারে ইউইএফএ চ্যাম্পিয়নস্‌ লীগে জয়ী হতে পারেননি। ২০০৬-০৭ মৌসুমে এসি মিলান শিরোপাধারী হলেও মাদ্রিদের বিরুদ্ধে খেলায় অনির্ধারিত কারণে অংশ নেননি। সম্ভবতঃ তিনি ২০০৩ সালে রিয়েল মাদ্রিদকে সেমি-ফাইনালে উঠালেও জুভেন্টাসের কারণে হেরে যান বিধায় অংশ নেননি। ১৩ ফেব্রুয়ারি, ২০০৮ তারিখে রোনাল্দো কয়েকবার হাঁটুর আঘাতের কারণে স্টেচারে করে মাঠের বাইরে যান ও হাসপাতালে যেতে বাধ্য হন। ঐ খেলায় এসি মিলান লিভোরনোর সাথে ১-১ গোল করে ড্র করতে বাধ্য হয়। এসি মিলান ম্যাচ শেষে জানায় রোনাল্দো তার বাম পায়ের হাঁটুতে আঘাতপ্রাপ্ত হন। ডান পায়ে ১৯৯৮ ও ২০০০ সালে আঘাতের পর এটি ৩য় বারের মতো ডান পায়ে আঘাতে ঘটনা ঘটলো রোনাল্দোর জীবনে। ঐ মৌসুম শেষে চুক্তি নবায়ণ না হওয়ায় তিনি মিলান থেকে ছাড়া পান।
২০০৯-২০১১: করিন্থিয়াস
২০১১ সালের ফেব্রুয়ারি মাসে কলাম্বিয়ান দল ডিপোর্টেস টোলিমা'র কাছে পরাজিত হযে করিন্থিয়াস ২০১১ সালের কোপা লিবারট্যাডোরসে খেলার যোগ্যতা হারায়। এর পরপরই তিনি ফুটবল থেকে অবসর গ্রহণের আনুষ্ঠানিক ঘোষণা দেন।